Qırım işğaliniñ yıllığında cemaatçılar informatsion kampaniyasını başladılar
24 fevral 2015, 20:19
Teşkilâtçılardan biri Yevromaydan-Qırım areketiniñ koordinatorı Andriy Şçekun aytqanı kibi, informatsion kampaniyasınıñ maqsadı – «Qırımnı kün tertibine qaytarmaq ve matbuat vastaları ile akimiyetniñ diqqatını bu meselege celp etmektir».
Malüm olğanı kibi, Ukrainada fevral 23 künü faaller «Qırım – Ukrainadır» twitter aktsiyasını keçirdiler, aynı şu künü Kiyevde Rusiye elçihanesi yanında Qırım işğaline qarşı narazılıq numayışı keçirildi.
Yıl evelsi – 2014 senesi yanvar 23-de Qırımda Rusiye Federatsiyası tarafından yarımadanıñ işğaline yol bergen vaqialar yüz berdi. Bu künü Aqyarda Rusiye bayraqları altında kütleviy miting keçti, neticede şeerniñ yañı başı Aleksey Çalıy, yerli iş adamı, Rusiye vatandaşı, ola.
Aynı şu vaqıtta Aqmescitte Qırımtatar Milliy Meclisi tarafından teşkil etilgen kütleviy miting keçti. Onıñ iştirakçileri Ukraina Yuqarı Şurasından Qırım parlamentini dağıtmaq ve QMC yañı anayasası üzerinde işni başlamağa talap ete ediler. Aqşam «Russiye birligi» firqası Qırım şeerlerini nezaret etecek on «cemiyet nizamını qoruv bölükleri»niñ teşkil etilmesi aqqında ilân etti.